Stati Unïi d'America

I Stati Unïi d'America (United States of America in ingleize, prononçiòu ) son in paize de l'América do nòrd, a seu capitâ a l'è Washington. I Stati Unîi d'América son de spesso dîti Stati Unîi, U.S.A., The States ò America ascì.

L'influensa militâre, econòmica, colturâle e polìtica di Stati Unîi a l'è cresciûa senpre ciù into deximonòno e vintêximo sécolo. Dappeu a fìn de l'Union Sovietica e da Guæra Freida, i Stati Unîi son restæ l'ùnica superpossansa mondiâle.

I Stati di Stati Unîi d'América son ménbri de diverse òrganizaçioìn polìtiche e econòmiche mondiâli.

 Stòia 
Into 1776 i Stati Unïi d'America son stæti fondæ da un gruppo de separaçionisti de colonie britanneghe da costa atlantega. A Boston into 1775 arcun rivoluçionaï, travestiï da indien, han cacciòu in mâ arcunn-e casce de tè pe demostrâ a so protesta contra e tasce imposte da-o governo ingleise. Da lì a l'è partïa a Rivoluçion Americann-a ch'a l'ha portòu, a-a formaçion di Stati Unïi da e 13 colonie britanenghe. Into 1846 i Stati Unïi han combattùo unn-a guæra contra o Mescico e han coscì conquistòu o Texas.

Into XX Secolo han combattùo tutte e doe guære mondiæe, a Guæra de Corea e do Vietnam e dappeu inta segonda meitæ do Secolo son stæti in te 'n stæto de tenscion permanente co l'Union Sovietica dïto Guæra Freida. Ancheu i Stati Unïi occupan militarmente l'Iraq inte un conflitto ch'o l'è criticòu da diversci stati e da ben ben de Americhen ascì. Ancheu i Stati Unïi son a ciù grande potensa econòmica mondiâ, in concorénsa co-a Cinn-a.

 Geögrafîa 
I Stati Unïi comprendan, passa ai 48 stati continentæ, l'Alaska (o ciù grande di stati), e Hawaii e varri teritöi inte l'Oçeano Paçiffigo e inti Caraibi, compreiso Pòrto Rico.

I Stati Unïi son sovente divïxi in:

Stati da costa orientâ
Da nòrd a sud: Maine, Neuvo Hampshire, Vermont, Massachusetts, Isoa de Rhode (o ciù piccin di stati), Connecticut, Neuvo York, Pennsylvannia, Neuvo Jersey, Delaware, Maryland, Virginnia, Carolinn-a do Nòrd, Carolinn-a do Sud, Georgia, Florida. 

Stati do Sûd
Virginnia, Carolinn-a do Nord e Carolinn-a do Sud, Georgia, Florida, e anche Virginnia Oççidentâ, Kentucky, Tennessee, Alabama, Louisiann-a, Arkansas, Oklahoma, Texas (spesso conscideròu fra i stati do sud-ovest). 

Questa zöna a comprende a pàrte meridionâ (e e çimme ciù elevæ) di Appalachi, e ciù a ponente e montagne Ozark. I sciummi comprendan e foxe do Misciscippi e dö Río Grande. A ciù grande influença climatega a vegne do Gorfo do Mescico, e a conpòrta inverni miti, umiditæ, e de tanto in tanto di uraghen.

Stati do Midwest
Ohio, Michigan, Indiann-a, Wisconsin, Illinois, Missouri, Minnesota, Iowa, Dakota do Nòrd, Dakota do Sud, Nebraska e Kansas.
Son in gran parte stati agricoli e industriæ (compreisa a "rust belt", a zona industriâ "inruzzenïa" inti anni settanta e ottanta da-a concorrensa, sorvetutto giapponeise), o climma o l'è estremmo: freido d'inverno, cädo de stæ, maccaia a lèvante e secco a ponente.
O Midwest o l'incarna i valôi tradiçionæ di Stati Unïi: lòu, cà, famiggia e religion.

Stati centrâ
I stæti da zöna çentrâ ò montann-a son: Montann-a, Idaho, Wyoming, Nevadda, Utah, Colorado, Arizona, Neuvo Mescico. Questa a l'è a zöna meno abitâ do paize, e l'è dovve s'attreuvan tante mete turisteghe comme o Grand Canyon (Arizona) e Yellowstone (Wyoming).

Stati da costa oççidentâ
Washington, Oregon, California comprendan montagne ærte (comme a Sierra Nevadda), deserti (a Death Valley), e zöne ben ben ùmie (a costa).

 Suddivixoin di Stati Unïi 
I Stati Unïi d'America son (tra parentexi l'anno de l'intrâ inta confederaçion):

 Statï 
 Alabama (1819)
 Alaska (1959)
 Arizona (1912)
 Arkansas (1836)
 California (1850)
 Carolinn-a do Nòrd (1788)
 Carolinn-a do Sud (1788)
 Colorado (1876)
 Connecticut (1788)
 Dakota do Nòrd (1889)
 Dakota do Sud (1889)
 Delaware (1787)
 Florida (1845)
 Georgia (1788)
 Hawaii (1959)
 Idaho (1890)
 Illinois (1818) Indiann-a (1816)
 Isoa de Rhode (1788)
 Iowa (1846)
 Kansas (1861)
 Kentucky (1792)
 Louisiann-a (1812)
 Maine (1820)
 Maryland (1788)
 Massachusetts (1788)
 Michigan (1837)
 Minnesota (1858)
 Misciscippi (1817)
 Missouri (1821)
 Montann-a (1889)
 Nebraska (1867)
 Nevadda (1864)
 Neuvo Hampshire (1788) Neuvo Jersey (1787)
 Niorche (1788)
 Neuvo Mescico (1912)
 Ohio (1803)
 Oklahoma (1907)
 Oregon (1859)
 Pennsylvannia (1787)
 Tennessee (1796)
 Texas (1845)
 Utah (1896)
 Vermont (1791)
 Virginnia (1788)
 Virginnia Oççidentâ (1863)
 Washington (1889)
 Wisconsin (1848)
 Wyoming (1890)

In distreito separòu, sotta a giurisdiçion do congresso, o l'è o Distreito de Combia, donde gh'é a çitæ de Washington, capitâ da naçion.

 Teritöi 
Teritöi di Stati Unïi son anche arcunn-e isoe do mâ di Caraibi e de l'Oçeano Paçiffigo:

 Samoa Americann-e
 Isoe Vergini Americann-e
 Guam
 Isoe Marianne du Nord Atollo Johnston (desabitòu)
 Kingman Reef (desabitâ)
 Isoe Midway (desabitæ)
 Isoa Navassa (desabitâ)
 Isoa Howland (desabitâ) Atollo Palmyra (disabitòu)
 Isoa Baker (desabitâ)
 Isoa Jarvis (desabitâ)
 Isoa Wake

 Teritöi in franca assoçiaçion 
De naçioin indipendenti son in franca assoçiaçion co-i Stati Unïi d'America:
 Pòrto Rico
 Palau
 Micronesia

 Galerîa d'inmàgine 

 Âtri progètti 


Categorîa:Membri da APEC